
„Všetko čo naozaj potrebujem v živote vedieť,
som sa naučil v materskej škole. „  R. Fulghum.


 

VYMEDZENIE VLASTNÝCH CIEĽOV A POSLANIE VÝCHOVY A VZDELÁVANIA

	Poslanie materskej školy upravuje zákon č. 245/2008 Z. z. o výchove a vzdelávaní (školský zákon) a zmene a doplnení niektorých zákonov v znení neskorších predpisov (ďalej len „školský zákon“) podľa ktorého: „Materská škola podporuje osobnostný rozvoj detí v oblasti sociálno - emocionálnej, intelektuálnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život                   v spoločnosti v súlade s individuálnymi a vekovými osobitosťami detí.“

     Poslanie Materskej školy s VJM Šíd je pomáhať deťom prostredníctvom aktívnej sebarealizácie  zdravo a bezpečne žiť, poznávať svet, a učiť sa pre život.

      Vlastné ciele a poslanie výchovy a vzdelávania
 V našej materskej škole sme si stanovili v súlade so všeobecnými cieľmi ustanovenými v štátnom vzdelávacom programe, s cieľmi výchovy a vzdelávania ustanovenými v školskom zákone, s cieľmi stanovenými v koncepčnom zámere rozvoja materskej školy, s potrebami a záujmami detí, zákonných zástupcov a pedagogických zamestnancov.

[bookmark: _Toc455831268][bookmark: _Toc455831267]VLASTNÉ ZAMERANIE ŠKOLY

     Uplatňovať osobnostne orientovanú výchovu a vzdelávanie v edukačnom procese detí krok za krokom k spokojnosti  a  vzdelaniu detí predškolského veku s dôrazom na  radostne prežité detstvo - vytvoriť pre deti domov plný tvorivých hier, rozprávok, pohybových aktivít, zážitkov,  s vytváraním sociálnych väzieb v kolektíve detí a dospelých.    Zaraďovať netradičné formy práce, aktivizujúce, tvorivé,  participatívne, projektové metódy, zážitkové učenie, skúsenostné učenie, bádanie, experimentovanie, dodržiavať zásady práce s deťmi. Pristupovať k dieťaťu ako k individualite, rozvíjať jeho sebarozvoj, sebauvedomovanie a sebahodnotenie. 
Pripraviť dieťa čo najkvalitnejšie na vstup na základnú školu po stránke kognitívnej, perceptuálno – motorickej a sociálno – emocionálnej.



Profilácia materskej školy je založená na troch vzájomne prepojených oblastiach – bezpečnosť a dopravná výchova, zdravý spôsob života a environmentálna výchova. Prostredníctvom nich škola vytvára podmienky na rozvoj samostatnosti, zodpovednosti, bezpečného správania, zdravých životných návykov a pozitívneho vzťahu detí k prírode a životnému prostrediu.
1. Dopravnú výchovu
2. Zdravý spôsob života
3. Environmentálnu výchovu

1. DOPRAVNÁ VÝCHOVA
     Realizovaním praktickej dopravnej výchovy podporujeme u detí rozvoj gramotnosti detí v oblasti dopravnej výchovy, osobnej bezpečnosti a prevencie pred úrazmi.
Cieľom je pripraviť deti na samostatný pohyb v cestnej premávke, s dôrazom na dodržiavanie pravidiel cestnej premávky - ako chodcov, kolobežkárov, cyklistov či cestujúcich v osobných alebo hromadných dopravných prostriedkoch. Zároveň podporujeme stimulovanie kritických postojov voči motoristickej bezpečnosti, uvedomenie si vlastnej zodpovednosti dieťaťa za svoje zdravie i bezpečnosť ostatných.

2. ZDRAVÝ SPÔSOB ŽIVOTA
     Realizovaním výchovy k zdravému spôsobu života podporujeme u detí rozvoj  gramotnosti detí v oblasti zdravej výživy, zdravotného životného štýlu, ochrany svojho zdravia, psychickej pohody. 
     Cieľom je podporovať zdravý rast a správny vývoj detského organizmu, vplývať na prevenciu pred chorobami. Prakticky riešiť rôzne modelové situácie v rámci ochrany svojho zdravia a správneho životného štýlu detí predškolského veku systematickou starostlivosťou o svoje zdravie, konzumáciou zdravej výživy, pravidelným pitným režimom, otužovaním a pohybovými aktivitami. 

3.                              3. ENVIRONMENTÁLNA VÝCHOVA
     Realizovaním environmentálnej výchovy v materskej škole vytvárame u detí predškolského veku zodpovedný vzťah človeka k životnému prostrediu a jeho ochrane. Deti sa naučia poznávať stromy, kvety, zvieratá a hmyz, vnímať šum tečúcej rieky, hodnotiť okolitú prírodu, rozlišovať a chápať a rozlišovať zvuky v prírode, zvuky zvierat                a vtákov, umelecky vyjadriť svoj vzťah k prírode.
[bookmark: _Toc455831272]    Cieľom je podporovať u detí kladný vzťah k prírode, k životnému prostrediu, k sebe tak, že dieťa nadobudne schopnosť chápať, analyzovať a hodnotiť vzťahy medzi človekom              a jeho životným prostredím vo svojom okolí, naučí sa separovať odpad, pričom zároveň chápe potrebu ochrany životného prostredia na celom svete.
SYSTÉM PODPORY DETÍ V SÚLADE S PRINCÍPMI INKLUZÍVNEHO VZDELÁVANIA
Materská škola s vyučovacím jazykom maďarským Šíd zabezpečuje výchovu a vzdelávanie všetkých detí v súlade s § 7 ods. 4 zákona č. 245/2008 Z. z. (školský zákon) a princípmi inkluzívneho vzdelávania. Inkluzívne vzdelávanie sa vzťahuje na každé dieťa prijaté do materskej školy bez rozdielu a rešpektuje jeho individuálne vývinové, jazykové, sociálne a zdravotné osobitosti.
Cieľom systému podpory je zabezpečiť rovnosť príležitostí vo vzdelávaní, rešpektovať individualitu každého dieťaťa a vytvárať podmienky pre jeho optimálny osobnostný rozvoj.
Pedagogická podpora v triede
Pedagogická podpora je prirodzenou súčasťou každodenného výchovno-vzdelávacieho procesu a realizuje sa prostredníctvom:
· individuálneho prístupu k dieťaťu,
· diferencovania úloh a činností podľa schopností detí,
· rešpektovania vývinových osobitostí,
· využívania zážitkového, projektového a kooperatívneho učenia,
· vytvárania bezpečného a podnetného prostredia,
· priebežnej pedagogickej diagnostiky.
Pedagogickí zamestnanci vedú vstupnú a priebežnú diagnostiku detí a výsledky využívajú na úpravu edukačných stratégií.
Individuálna podpora
V prípade identifikovania špecifických výchovno-vzdelávacích potrieb dieťaťa škola zabezpečuje:
· individuálny pedagogický prístup,
· úpravu organizácie činností,
· prispôsobenie učebných pomôcok,
· spoluprácu pedagogického asistenta,
· pravidelné konzultácie so zákonnými zástupcami.
Podpora je realizovaná v súlade s odporúčaniami zariadenia poradenstva a prevencie a je pravidelne vyhodnocovaná.
Spolupráca so zariadeniami poradenstva a prevencie
Materská škola spolupracuje so zariadením poradenstva a prevencie na základe informovaného súhlasu zákonného zástupcu dieťaťa. Spolupráca zahŕňa:
· diagnostiku školskej pripravenosti,
· odborné vyšetrenia podľa potreby,
· metodickú podporu pedagógom,
· odporúčania k individuálnej podpore dieťaťa.
Odporúčania odborníkov sú zapracované do pedagogickej dokumentácie školy.
Materská škola pri poskytovaní podporných opatrení postupuje podľa aktuálne platnej legislatívy a podľa individuálnych potrieb dieťaťa. Podporné opatrenia sa poskytujú na základe identifikovaných potrieb dieťaťa, pedagogickej diagnostiky, odporúčania zariadenia poradenstva a prevencie a v spolupráci so zákonnými zástupcami.
Prevencia diskriminácie a budovanie prijímajúcej klímy
Materská škola uplatňuje nulovú toleranciu voči diskriminácii, šikanovaniu a segregácii.
Podporujeme:
· rovnaký prístup ku všetkým deťom,
· rozvoj empatie a tolerancie,
· prosociálne správanie,
· rešpektovanie jazykovej a kultúrnej identity detí,
· partnerskú spoluprácu s rodičmi.
Cieľom je, aby sa každé dieťa cítilo prijaté, rešpektované a bezpečné.

STRATÉGIA DIGITÁLNEJ TRANSFORMÁCIE VZDELÁVANIA
Digitálna transformácia vzdelávania je v materskej škole chápaná ako systematický pedagogický proces, ktorého cieľom je zmysluplné, bezpečné a veku primerané využívanie digitálnych technológií vo výchovno-vzdelávacom procese.
Digitálne technológie sú podporným nástrojom učenia a nie náhradou hry, pohybu a sociálnej interakcie.
Škola primerane veku detí rozvíja aj základné povedomie o bezpečnom a zodpovednom využívaní digitálnych technológií vrátane rozlišovania dôveryhodných a nedôveryhodných informácií a rešpektovania pravidiel ochrany súkromia.

Vízia digitálneho rozvoja
Víziou školy je podporovať rozvoj digitálnych kompetencií detí primerane ich veku, rozvíjať tvorivosť, kritické myslenie a bezpečné správanie v digitálnom prostredí.

Strategický prístup
Škola zabezpečuje:
· postupnú integráciu digitálnych nástrojov do edukačného procesu,
· využívanie interaktívnych a audiovizuálnych pomôcok,
· prepojenie digitálnych aktivít s reálnym zážitkovým učením,
· plánovanie digitálnych aktivít v týždenných plánoch.
Ciele digitálnej transformácie
· rozvíjať základné digitálne kompetencie detí,
· podporovať tvorivé využívanie technológií,
· viesť deti k bezpečnému správaniu v digitálnom prostredí,
· rozvíjať mediálnu gramotnosť primeranú veku.
Hodnotenie a monitorovanie
Efektivita využívania digitálnych technológií je vyhodnocovaná prostredníctvom:
· hospitačnej činnosti,
· pedagogickej diagnostiky,
· hodnotenia v ročnej správe o výchovno-vzdelávacej činnosti.
Rozvoj digitálnych kompetencií pedagógov
Rozvoj digitálnych kompetencií pedagogických zamestnancov je súčasťou plánu kontinuálneho vzdelávania. Pedagogickí zamestnanci sa zúčastňujú odborných školení a samoštúdia v oblasti digitálnych technológií.
Ochrana zdravia detí
Pri využívaní digitálnych technológií škola zabezpečuje:
· primeranú dĺžku práce so zariadeniami,
· dodržiavanie ergonomických zásad,
· ochranu zraku a správne držanie tela,
· vyváženosť medzi digitálnymi a pohybovými aktivitami,
· ochranu osobných údajov detí.



UČEBNÉ OSNOVY

     Učebnými osnovami školského vzdelávacieho programu sú vzdelávacie štandardy Štátneho vzdelávacieho programu pre predprimárne vzdelávanie v materských školách. 5.1 Východiská plánovania výchovy a vzdelávania v materskej škole Vytvorili sme 10 tém, ktoré sú rozpracované do jednotlivých podtém, realizovaných v priebehu 10 mesiacov školského roka. Pri tvorbe tém sme vychádzali z ročných období a z osobitostí, ktoré sa viažu na jednotlivé ročné obdobia (Príloha 1). Učivo osvojené v určitom logickom usporiadaní deti lepšie chápu, prijímajú, má pre ich osobnostný rozvoj väčší význam a vedia ho lepšie využívať v ďalšom napredovaní a sebarozvoji, ako izolované učivo sprostredkúvané bez zjavných súvislostí. Realizácia jednotlivých tém nie je časovo obmedzená, podtémy si učiteľky volia samé s ohľadom na aktuálne rozvojové potreby detí tak, aby poskytli deťom priestor pre ich zmysluplné učenie sa. Navrhnuté témy sú pre učiteľky orientačné, majú charakter odporúčaní. Učiteľky si môžu zvoliť navrhnuté podtémy, ktoré rozširujú, zužujú, prehlbujú podľa potrieb detí, alebo vytvoriť úplne novú podtému. Znamená to, že v rámci jednej témy, sa môžu v konkrétnych týždňoch realizovať podtémy v rôznych triedach v rôznom poradí aj rôznej dĺžke trvania. Rozpracovanie jednotlivých výkonových štandardov v daných témach má odporúčací charakter a po vzájomnej dohode učiteliek na každej triede si každá vypracuje týždenné plány.

	Učebné osnovy sú povinnou a neoddeliteľnou súčasťou školského vzdelávacieho programu každej materskej školy zaradenej v sieti škôl a školských zariadení. 

	OBSAHOVÝ   CELOK
	TÉMY

	
1. VITAJTE V ŠKÔLKE




	· 
· Život v MŠ (režim dňa, domov, MŠ, orientácia v okolí)
· 
· Moja rodina (rodičia, starí rodičia, súrodenci)
· 
· Ja a moji kamaráti (spolužiaci, trieda, pravidlá triedy)
· 
· Kde žijem vyrastám  ( dedina, mesto, pravidlá chodca)
· 

	1. 
2. 2. JESEŇ KLOPE NA DVERE

	· 
· Pani Jeseň (znaky, vhodné oblečenie, strom a jeho premeny, počasie)

· Dary Jesene (plody, prírodniny, tvorivé dielne)

Babka, dedko mám ťa rád/rada (mesiac úcty k starším)

· Bezpečnosť na ceste (pravidlá cyklistu)



	3. 
4. 3. PRÍRODA SA CHYSTÁ   
5.     K SPÁNKU


	
V zdravom tele, zdravý duch (ľudské telo, projekt Evička nám ochorela)
· 
· Ako sa mení les (ihličnatý a listnatý strom, lesné zvieratá, zimní spáči)
· 
· Záchranári v akcii (profesie: záchranár, hasič, policajt, horská služba)
· 
· Bezpečnosť na ceste (dopravné značky)
· 

	
4. ČARO VIANOC





	· 
· Advent (Mikuláš, Lucie, sviatky zimného slnovratu)

· Vianoce sa blížia (pečenie, príprava atmosféry, výzdoba)

· Vianoce sú, keď sme spolu (Vianočné besiedky)

	6. 
7. 5. BIELA KRAJINA







	· 

· Zimné radovánky (zimné športy)

· Slovensko- Môj domov (štátne symboly, mesto, Bratislava, Banská Bystrica, krajina)

· Pani Zima (znaky, vhodné oblečenie, strom a jeho premeny, počasie

· Ja som malý remeselník – čím budem (tradičné aj súčasné profesie)



	
6. SVET OČAMI DETÍ



	· 
· Farebný karneval (farby, tvary, masky)

· Hviezdičky na oblohe (slnečná sústava, deň, noc)

· Prosba vtáčkov ( starostlivosť o vtáky)

· Malí vedci (objavovanie, experimentovanie, pozorovanie)

	
7. KNIHA NÁŠ KAMARÁT


        

	· 
· Kniha moja priateľka (mesiac knihy, knižnica, rozprávky)
· 
· Pani jar (znaky, vhodné oblečenie, strom a jeho premeny, počasie)
· 
· Sviatky Jari (Veľká noc, tradície)
· 
· U babičky na dvore (domáce zvieratá a ich mláďatá, dedina)

	
8. ZEM NÁŠ ŽIVOT





	· 
· Zvieratá iných kontinentov - ZOO
 
· Príbeh vodnej kvapky (kolobeh vody v prírode, vodné toky, vodné živočíchy)

· Deň Zeme (živá a neživá príroda, ochrana, separovanie odpadu, sadenie)

· Bezpečnosť na ceste (dopravné prostriedky, pravidlá správania sa v nich)

	
   9. VOŇAVÉ TAJOMSTVÁ



	· 
· Kráľovstvo kvetov (lúčne, záhradné, liečivé, izbové)
· 
· Tajomstvá ukryté v tráve (užitočný a škodlivý hmyz)
· 
· Úsmev mojej mamičky (Deň matiek, Ako  som prišiel na svet
· 
· Z rozprávky do rozprávky (divadelný festival))


	
10. HURÁ LETO




	· 
· Pani leto (znaky, vhodné oblečenie, strom a jeho premeny, počasie)
· 
· Športujeme pre radosť a zábavu (detská športová olympiáda)

· Bezpečnosť na ceste (Detský vodičák )

· Krížom-krážom cesty vedú (rozlúčka s MŠ, tešíme sa na prázdniny, exkurzie a výlety)
· 




VYUČOVACÍ JAZYK 
      Výchovno-vzdelávacia činnosť v materskej škole sa uskutočňuje v maďarskom jazyku.
 SPȎSOB, PODMIENKY UKONČOVANIA VÝCHOVY A VZDELÁVANIA A VYDÁVANIE DOKLADU O ZÍSKANOM VZDELANÍ 

Dokladom o získanom stupni vzdelania je osvedčenie o získaní predprimárneho vzdelania, ktoré vydáva materská škola (v súlade s § 18 ods. 2 písm. a) zákona č. 245/2008 7 Z. z.). 
Osvedčenie o absolvovaní predprimárneho vzdelania môžu vydať len materské školy zaradené do siete škôl a školských zariadení (v súlade so zákonom č. 596/2003 Z. z. o štátnej správe v školstve a školskej samospráve...).
 Osvedčenia sa odovzdávajú osobne na slávnostnej „rozlúčke“ predškolákov s materskou školou za prítomnosti rodičov v zmysle zákona č. 245/2008 Z. z. 

MATERIÁLNO – TECHNICKÉ A PRIESTOROVÉ PODMIENKY

     Zriaďoveteľom MŠ je Obec Šíd. Materská škola /MŠ/ je dvojtriedna s vyučovacím jazykom maďarským. Materská škola poskytuje predprimárne vzdelávanie deťom spravidla od troch rokov veku do začatia plnenia povinnej školskej dochádzky a deťom, ktoré pokračujú v plnení povinného predprimárneho vzdelávania. Dopĺňa rodinnú výchovu o výchovno – vzdelávaciu činnosť zameranú na všestranný rozvoj osobnosti dieťaťa, jeho sociálno-emocionálny, fyzický a intelektuálny rozvoj v súlade s individuálnymi a vekovými osobitosťami. Predprimárne vzdelávanie sa uskutočňuje prostredníctvom Školského vzdelávacieho programu Šťastné lienky, ktorý vychádza zo Štátneho vzdelávacieho programu pre predprimárne vzdelávanie, schváleného Ministerstvom školstva SR.

PERSONÁLNE ZABEZPEČENIE

     Výchovu a vzdelávanie zabezpečuje kvalifikovaný pedagogický tím v súlade s platnými právnymi predpismi. Súčasťou personálneho zabezpečenia školy je pedagogický asistent a pomocný vychovávateľ podľa aktuálnych personálnych a organizačných podmienok školy.
Čistotu budovy zabezpečuje 1 upratovačka.



PODMIENKY NA ZAISTENIE BEZPEČNOSTI A OCHRANY ZDRAVIA PRI VÝCHOVE A VZDELÁVANÍ

     V podmienkach materskej školy dbáme na bezpečnosť a ochranu zdravia pri výchove a vzdelávaní (vo vzťahu k deťom) rešpektujúc osobitné predpisy, najmä zákon č. 245/2008 Z. z. v znení neskorších predpisov. Podmienky na zaistenie bezpečnosti a ochrany zdravia pri výchove a vzdelávaní sú v materskej škole zabezpečené v súlade s platnými právnymi predpismi a internými predpismi školy. Pri vyššom počte detí, alebo pri činnostiach, ktoré si vyžadujú zvýšený dozor, riaditeľka materskej školy zabezpečí ďalšieho zamestnanca školy, ktorý pod vedením pedagóga dbá na bezpečnosť detí.

VNÚTORNÝ SYSTÉM KONTROLY A HODNOTENIA DETÍ

     Hodnotenie dieťaťa v materskej škole je jednou z najdôležitejších činností učiteľky. Hodnotenie má na dieťa veľký vplyv z hľadiska jeho ďalšieho napredovania a efektívneho učenia sa. Každý deň v materskej škole a každá činnosť dieťaťa, nám prináša množstvo príležitostí na hodnotenie dieťaťa. Pri hodnotení vychádzame zo zásad humanisticky orientovaného hodnotenia: 
· individuálny prístup v hodnotení – posudzovať výkony dieťaťa podľa jeho vlastných možností a schopností, neporovnávať deti medzi sebou, 
· otvorenosť hodnotenia – hodnotiť činnosť, výsledky a nie osobu, posudzovať a nie odsudzovať, 
· pozitívna orientácia hodnotenia - aby každé dieťa bolo úspešné, zameriavať sa na úspechy a pokroky dieťaťa, nie na nedostatky, 
· komplexnosť hodnotenia – zameriavať sa na celostný rozvoj osobnosti, nielen na kognitívnu stránku osobnosti, 
· tendencia k sebahodnoteniu a aktívny podiel dieťaťa na hodnotení,
· objektivizácia hodnotenia – na hodnotení sa podieľajú styri učiteľky. V materskej škole využívame tieto formy hodnotenia: 

Formatívne hodnotenie – priebežné hodnotenie o aktuálnom stave, momentálnej výkonnosti, zamerané na podporu ďalšieho efektívneho učenia sa. Takéto hodnotenie má najvýraznejší vplyv na rozvoj osobnosti dieťaťa nakoľko poskytuje dieťaťu čo najskôr spätnú väzbu. Dôležitou súčasťou je aj sebahodnotenie dieťaťa a slovné hodnotenie. Učiteľky v triede si vedú pedagogickú diagnostiku dieťaťa - vstupnú a priebežnú diagnostiku, ktorá poskytuje ucelený pohľad na rozvoj osobnosti každého dieťaťa v jednotlivých oblastiach. Pomocou evaluačných otázok si okrem kognitívnych súčastí detského 11 výkonu môžu zaznamenávať aj afektívne, najmä postojové prejavy detí. Otázkami, ktoré si učiteľka kladie, môže sledovať výkon a prejavy konkrétneho dieťaťa, môže opísať vývinovú charakteristiku dieťaťa súvisiacu so vzdelávaním a tiež zachytiť jeho vývinový a vzdelávací potenciál. Na hodnotenie dieťaťa využívame širokú škálu metód, medzi ktoré patrí: 
· pozorovanie činnosti dieťaťa
· rozhovor
· portfólio - slovné hodnotenie 
· záznamy 
· poznámky, fotodokumentácia 

Sumatívne hodnotenie (finálne) – stanovuje sa ním úroveň dosiahnutých vedomostí a zručností za určitý časový úsek. 

 -  Posudzovanie školskej spôsobilosti detí pred plnením školskej dochádzky formou testovania školskej spôsobilosti učiteľkou aj externým posudzovateľom. V rámci spolupráce, po písomnom súhlase zákonného zástupcu dieťaťa, posúdi školskú pripravenosť Centrum pedagogicko-psychologickej prevencie a poradenstva v Lučenci.

-  Konečným zhodnotením výsledkov je celoročné hodnotenie vypracované učiteľkami na triede. Výsledné/záverečné hodnotenie je zaznamenané v ročnej správe o výchovno-vzdelávacích výsledkoch.

VNÚTORNÝ SYSTÉM KONTROLY A HODNOTENIA ZAMESTNANCOV ŠKOLY

      Plán hodnotenia pedagogických zamestnancov je konkretizovaný v súlade s právnymi predpismi ustanovenia zákona č. 317/2009 o pedagogických zamestnancoch a odborných zamestnancoch a špecifikami materskej školy. Plán hodnotenia pedagogických zamestnancov sa vzťahuje na všetkých zamestnancov materskej školy, ktorí sú u zamestnávateľa v pracovnom pomere na základe pracovnej zmluvy. Pri výbere kritérií hodnotenia sa zohľadňujú práva a povinnosti pedagogického zamestnanca, berie sa do úvahy profilácia materskej školy a s ňou priamo súvisiaci kompetenčný profil 12 pedagogického zamestnanca. Z toho vyplýva, že systém hodnotenia má motivovať a efektívne stimulovať zamestnancov k plneniu svojich pracovných povinností, zvyšovať ich osobnú zainteresovanosť pre skvalitňovanie edukačného procesu.

Systém hodnotenia pedagogických zamestnancov materskej školy je nastavený na hodnotenie nasledovných oblastí: 
· plnenie konkrétnych pracovných úloh a cieľov určených zamestnávateľom 
· úroveň profesijných kompetencií potrebných na plnenie pracovných úloh a ich využívanie
· plnenie pracovných povinností v požadovanom rozsahu, kvalite a v stanovených termínoch 
· podiel pedagogického zamestnanca na efektívnom fungovaní činnosti v materskej škole
· samostatnosť a iniciatíva pedagogického zamestnanca pri plnení pracovných úloh
· aktivity a výsledky pedagogického zamestnanca pri zvyšovaní kvality vlastnej práce
· úroveň znalostí zákonov, všeobecne záväzných predpisov, usmernení, pokynov a z nich vyplývajúcich povinností ako aj ich používanie pri výkone pedagogickej alebo odbornej činnosti 
· úroveň dodržiavania pracovnej disciplíny 


 POŽIADAVKY NA PROFESIJNÝ ROZVOJ PEDAGOGICKÝCH ZAMESTNANCOV
Profesijný rozvoj pedagogických zamestnancov vychádza z potrieb materskej školy, koncepčného zamerania školy, výsledkov pedagogickej diagnostiky, hospitačnej a kontrolnej činnosti, hodnotenia pedagogických zamestnancov, aktuálnych potrieb detí a individuálnych potrieb pedagogických zamestnancov.

Cieľom profesijného rozvoja je udržiavanie a rozvíjanie profesijných kompetencií potrebných na kvalitné zabezpečovanie výchovy a vzdelávania detí predškolského veku.

Pozornosť sa venuje najmä týmto oblastiam:

· inkluzívne vzdelávanie a podporné opatrenia,
· pedagogická diagnostika,
· individualizácia a diferenciácia výchovy a vzdelávania,
· rozvoj sociálno-emocionálnych kompetencií detí,
· rozvoj digitálnych kompetencií pedagogických zamestnancov,
· bezpečné a veku primerané využívanie digitálnych technológií,
· environmentálna a dopravná výchova,
· zdravý životný štýl a pohybové aktivity,
· rozvoj komunikačných a jazykových kompetencií detí,
· príprava detí na základné vzdelávanie,
· aktuálne zmeny v právnych predpisoch a pedagogickej dokumentácii.

Profesijný rozvoj sa uskutočňuje prostredníctvom vzdelávania, samoštúdia, výmeny pedagogických skúseností, metodických aktivít, odborných seminárov, workshopov a ďalších foriem profesijného rozvoja v súlade s platnými právnymi predpismi.

Konkrétne vzdelávacie potreby a aktivity pedagogických zamestnancov sú rozpracované v príslušnej dokumentácii školy.
POUŽITÁ LITERATÚRA: 

Štátny vzdelávací program pre predprimárne vzdelávanie v materských školách – konsolidované znenie, 2026.
Osobitosti tvorby školského vzdelávacieho programu materskej školy – aktualizované, 2026.
Zákon č. 245/2008 Z. z. – aktuálne znenie.
Zákon č. 138/2019 Z. z. o pedagogických zamestnancoch a odborných zamestnancoch – aktuálne znenie.
Vyhláška č. 173/2023 Z. z. o kvalifikačných predpokladoch pedagogických zamestnancov a odborných zamestnancov – aktuálne znenie.
príslušné aktuálne metodické a legislatívne dokumenty MŠVVaM SR.

Školský vzdelávací program „Šťastné lienky“ bol aktualizovaný a zosúladený s právnym stavom účinným od 1. januára 2026 v súlade s § 161y zákona č. 245/2008 Z. z. (školský zákon).

Aktualizácia zahŕňa najmä:
· doplnenie systému podpory detí v súlade s princípmi inkluzívneho vzdelávania,
· doplnenie stratégie digitálnej transformácie vzdelávania,
· zosúladenie terminológie s aktuálnym znením školského zákona,
· aktualizáciu legislatívnych odkazov.

Školský vzdelávací program bol:
· prerokovaný pedagogickou radou dňa 14. 08. 2026
· prerokovaný v rade školy dňa 27. 08.  2026
· prerokovaný so zriaďovateľom dňa: 26. 08. 2026
· nadobúda účinnosť dňa: 01. 09. 2026


V Šíde, dňa 31. 08. 2026
                                                                                     Mgr. Viktória Magyarová
                                                                                     riaditeľka materskej školy



Celý dokument je možné si preštudovať na nástenke v MŠ, v triede a v riaditeľni MŠ a na webovej stránke MŠ

